CELEX: 32016R0439
Language: sk
Date: 2016-03-23 00:00:00
Title: Nariadenie Komisie (EÚ) 2016/439 z 23. marca 2016, ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o Cydia pomonella granulovírus (CpGV), acetylid vápenatý, jodid draselný, hydrogénuhličitan sodný, reskalur, Beauveria bassiana kmeň ATCC 74040 a Beauveria bassiana kmeň GHA (Text s významom pre EHP)

24.3.2016   
            
            
               SK
            
            
               Úradný vestník Európskej únie
            
            
               L 78/31
            
         NARIADENIE KOMISIE (EÚ) 2016/439
   z 23. marca 2016,
   ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o Cydia pomonella granulovírus (CpGV), acetylid vápenatý, jodid draselný, hydrogénuhličitan sodný, reskalur, Beauveria bassiana kmeň ATCC 74040 a Beauveria bassiana kmeň GHA
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,
   keďže:
   
               (1)
            
            
               V prípade Cydia pomonella granulovírus (CpGV), acetylidu vápenatého, hydrogénuhličitanu sodného, reskaluru, Beauveria bassiana kmeň ATCC 74040 a Beauveria bassiana kmeň GHA neboli stanovené žiadne osobitné MRL. Keďže uvedené látky neboli zahrnuté ani do prílohy IV k nariadeniu (ES) č. 396/2005, uplatňuje sa štandardná hodnota 0,01 mg/kg stanovená v článku 18 ods. 1 písm. b) uvedeného nariadenia. Jodid draselný je zahrnutý v prílohe IV k nariadeniu (ES) č. 396/2005.
            
         
               (2)
            
            
               Pokiaľ ide o Cydia pomonella granulovírus (CpGV), Európsky úrad pre bezpečnosť potravín (ďalej len „úrad“) dospel k záveru (2), že tieto vírusy nie sú patogénne pre ľudí a že nebudú produkovať žiadne toxíny. Preto sa považuje za vhodné zahrnúť túto látku do prílohy IV k nariadeniu (ES) č. 396/2005.
            
         
               (3)
            
            
               Pokiaľ ide o acetylid vápenatý, úrad dospel k záveru (3), že táto látka nevstupuje do ľudského potravinového reťazca. Preto sa považuje za vhodné zahrnúť túto látku do prílohy IV k nariadeniu (ES) č. 396/2005.
            
         
               (4)
            
            
               Jodid draselný je minerálna látka, ktorá sa môže používať pri výrobe výživových doplnkov v súlade so smernicou Európskeho parlamentu a Rady 2002/46/ES (4). Vzhľadom na túto skutočnosť sa považuje za vhodné vypustiť poznámku pod čiarou, v ktorej sa vyžaduje hodnotenie tejto látky podľa článku 12 nariadenia (ES) č. 396/2005.
            
         
               (5)
            
            
               Hydrogénuhličitan sodný je schválený ako základná látka v súlade s nariadením Európskeho parlamentu a Rady (ES) č. 1107/2009 (5). S ohľadom na vykonávacie nariadenie Komisie (EÚ) 2015/2069 (6) sa Komisia domnieva, že je vhodné uvedenú látku zahrnúť do prílohy IV k nariadeniu (ES) č. 396/2005.
            
         
               (6)
            
            
               Pokiaľ ide o reskalur, úrad dospel k záveru (7), že je vhodné zahrnúť uvedenú látku do prílohy IV k nariadeniu (ES) č. 396/2005.
            
         
               (7)
            
            
               V prípade Beauveria bassiana kmeň ATCC 74040 a Beauveria bassiana kmeň GHA (8), úrad nemohol vyvodiť záver, pokiaľ ide o posúdenie výživového rizika pre spotrebiteľov, pretože niektoré informácie neboli k dispozícii a bolo potrebné ďalšie posúdenie manažérmi rizík. Takéto ďalšie posúdenie sa uvádza v príslušných správach o preskúmaní (9)
                   (10), v ktorých sa konštatuje, že riziko pre ľudí vyplývajúce z metabolitov týchto látok je zanedbateľné.S ohľadom na uvedené závery sa Komisia domnieva, že je vhodné zahrnúť dané látky do prílohy IV k nariadeniu (ES) č. 396/2005.
            
         
               (8)
            
            
               Nariadenie (ES) č. 396/2005 by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 396/2005 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. marca 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 70, 16.3.2005, s. 1.
   
      (2)  Európsky úrad pre bezpečnosť potravín; Záver z partnerského preskúmania účinnej látky Cydia pomonella granulovírus z hľadiska posúdenia rizika pesticídov. Vestník EFSA (EFSA Journal) 2012 10(4):2655. [40 s.] doi:10.2903/j.efsa.2012.2655.
   
      (3)  Európsky úrad pre bezpečnosť potravín; Záver z partnerského preskúmania účinnej látky acetylid vápenatý z hľadiska posúdenia rizika pesticídov. Vestník EFSA (EFSA Journal) 2011 9(10):2419. [48 s.] doi:10.2903/j.efsa.2011.2419.
   
      (4)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      (5)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
   
      (6)  Vykonávacie nariadenie Komisie (EÚ) 2015/2069 z 17. novembra 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka hydrogénuhličitan sodný a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 301, 18.11.2015, s. 42).
   
      (7)  Európsky úrad pre bezpečnosť potravín, 2015. Záver z partnerského preskúmania účinnej látky reskalur z hľadiska posúdenia rizika pesticídov. Vestník EFSA (EFSA Journal) (2015) 13(2):4031, 40 s.
   
      (8)  Európsky úrad pre bezpečnosť potravín, 2013. Záver z partnerského preskúmania účinných látok Beauveria bassiana kmene ATCC-74040 a GHA z hľadiska posúdenia rizika pesticídov. Vestník EFSA (EFSA Journal) 2013 11(1):3031. 44 s.
   
      (9)  Správa o preskúmaní účinnej látky Beauveria bassiana kmeň ATCC 74040 dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zahrnúť látku Beauveria bassiana kmeň ATCC 74040 do prílohy I k smernici 91/414/EHS. SANCO/1546/08 – rev. 5, 11. júla 2014.
   
      (10)  Správa o preskúmaní účinnej látky Beauveria bassiana kmeň GHA dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zahrnúť látku Beauveria bassiana kmeň GHA do prílohy I k smernici 91/414/EHS. SANCO/1547/08 – rev. 5, 11. júla 2014.
   
      PRÍLOHA
      Príloha IV k nariadeniu (ES) č. 396/2005 sa mení takto:
      
                  (1)
               
               
                  Zápisy „Cydia pomonella granulovírus (CpGV)“, „acetylid vápenatý“, „hydrogénuhličitan sodný“, „reskalur“, „Beauveria bassiana kmeň ATCC 74040“ a „Beauveria bassiana kmeň GHA“ sa vkladajú v abecednom poradí.
               
            
                  (2)
               
               
                  Odkaz na poznámku pod čiarou č. 1 za zápisom „jodid draselný“ sa vypúšťa.